
Da li je zabranjeno činiti ihdad više od tri dana, osim nakon smrti muža?


* 
* 
* 
* 
* 
* 
* 

 
Da li je zabranjeno činiti ihdad više od tri dana, osim nakon smrti muža?

Zejneba b. Ebu Selema pripovijedala je: “Kada je iz Šama stigla vijest o Ebu Sufjanovoj smrti, Ummu Habiba, radijallahu anha, trećeg je dana zatražila miješani miris i stavila ga na obraze i podlaktice, te rekla: ‘Nisam imala potrebe namirisati se, i ne bih to ni učinila da nisam čula Resulullaha, sallallahu alejhi ve sellem, kako govori: ‘ženi koja vjeruje u Allaha i ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan nije dopušteno tugovanie za umrlim više od tri dana, osim za mužem, za kojim tuguje četiri mjeseca i deset dana. “”  

Ummu Atijja, radijallahu anha, prenijela je sljedeće Vjerovjesnikove, sallallahu alejhi ve sellem, riječi: “Žena ne smije tugovati za umrlim više od tri dana, osim za mužem, za kojim tuguje četiri mjeseca i deset dana. ‘”  

Aiša, radijallahu anha, kazivala je da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, jednom prilikom rekao sljedeće: “Ženi koja vjeruje u Allaha i Sudnji dan zabranjeno je tugovanje za umrlim više od tri dana, osim za mužem. ”  

Ovako glasi i ***[hadis](https://pitajucene.com/search/Hadis/questions/ "Pretraži pitanja o hadisima")*** Hafse b. Omer, radijallahu anha, Resulullahove, sallallahu alejhi ve sellem, supruge. 


Propisi u vezi s poglavljem


Prvo, ihdad je period u kojem se žena, tugujući za umrlim, susteže od nošenja ukrašene odjeće, mirisa i svega što budi strasti. Muslimanka može iskazivati tugu za umrlim tri dana, svejedno bio joj rođak ili ne bio, ali to iskazivanje tuge nije obavezno, jer su učenjaci jednoglasni u mišljenju da se u tom periodu mora odazvati mužu ako je pozove u postelju. Drugo, udovica se mora kloniti ukrasa četiri mjeseca i deset dana, a udovica koja je trudna dok ne rodi.  

Treće, međutim, po ženu kojoj je neko umro bolje je da se sustegne od ihdada, odnosno da pazi na želje i intimne potrebe svoga muža. To je najbolje rješenje za oboje, i nadati se da će Svevišnji Allah u tome dati veliko dobro. Dokaz za to jeste dugo predanje koje su zabilježili El-Buhari i Muslim, a koje govori o Ummu Sulejmi i njenom mužu Ebu Talhi, radijallahu anhum.


\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


